
MUNICIPIUL DROBETA TURNU SEVERIN

Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare
privind aprobarea asocierii în participațiune cu Ministerul Mediului, Apelor și Pădurilor privind realizarea obiectivului „Îmbunătățirea Sistemului de Evaluare și 
Monitorizare a Calității Aerului la nivel național ”

1) Motivul emiterii actului administrativ cu caracter normativ
           Prin Cererea nr. 34942/11345/SML/12.09.2023 Agenția pentru Protecția Mediului Mehedinți comunică  solicitarea nr. POIM AER/169188/26.04.2023 a Ministerul Mediului, Apelor și Pădurilor, adresă prin care se solicită acordarea unui drept de folosință cu titlu gratuit a unui teren în suprafață de aproximativ 15 mp (L=4,5 m x 3,3 m) în vederea amplasării unei stații de monitorizare a calității aerului ca parte din proiectul european „Îmbunătățirea Sistemului de Evaluare și Monitorizare a Calității Aerului la nivel național”.

            În acest context, municipiul Drobeta Turnu Severin, în raport de criteriile specificate în Adresa nr. POIM AER/169188/26.04.2023, a identificat amplasamentul în suprafață de 15 mp și în limitele stabilite de coordonatele stereografice 1970 indicate în Planul de Amplasament și Delimitare a Bunului Imobil întocmit de către SC BEL CAD EXPERT SRL în data de 25.09.2023. Din acest din urmă plan de amplasament rezultă că suprafața de 15 mp face parte din suprafața totală de 15.336 mp proprietatea Consiliului Județean  (Extras CF 56436 și NC 6090) din care suprafața de 7.662 mp au fost dați în administrare municipiul Drobeta Turnu Severin prin HCJ nr. 14/31.01.2011.Precizăm faptul că cei 15 mp sunt poziționați după cum rezultă din planul de încadrare în zonă și din anexa a HCJ nr. 14/31.01.201 în interiorul suprafeței de 7.662 mp asupra căreia municipiul Drobeta Turnu Severin exercită un drept de administrare.

         Având în vedere situaţia de fapt prezentată, raportat la dispoziţiile art.1949 și următoarele din Codul Civil precum și la calitatea de titular al dreptului de admnistrare a municipiul Drobeta Turnu Severin, propunem asocierea în participațiune cu Ministerul Mediului, Apelor și Pădurilor pentru suprafața de 15 mp în vederea realizării obiectivului menționat conform clauzelor contractuale prevăzute în Anexa. nr.1, parte integrantă în prezenta hotarâre.
 2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii contractului de concesiune.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,
Daniel Cîrjan

